	DE  L'ÂVE...
          Pairôles de P. Moine, direct.                      (chu l'air de : « Jeunesse, jeunesse... »)


     1.  Dains not' velaidge, chu le hât de l'Aidjoûe
Les oûeres sont foûes
È yi fait sat
S'è y vïnt ènn' bruèe nos n'en ains que lai quoûe
Âchi ç'ât ïn vrai saibbait.
Les dgens criant, ès raîlant
Des dous bouts di v'laidge â moitan :
          R'dyïndyat :
	De l'âve, de l’âve,
	È n' fait pus bon dains c' paiyis
	De l'âve, de l'âve,
	Nos v'lans tus v'ni égréyis,
	An n'se s'rait piep' réchâvaie les pies
	Poidé, poidé, ç'ât ènn 'pidie,
	De l’âve, de l’âve
	Ou nos v'lans tus pâr' l'ètpie.
     2.  Le mairtchaind d' vïn n’ sèrait pus baptaiyie,
	Âchi è crie
	C’ment ïn yeutcherat 
	È nos en fât, qu’èll’ venieuch dâs lai Tnie,
	Dâs Couédgmaîtche ou dâs l’ Poilera,
	Lai véye Djann’, lai Mayann,
	Mairmeujant encoé pus qu’ les hann’.
     3.  An âv’ dains l’ temps, tiaind Moïs’ n’était p’ rétche,
	È friè lai roétche,
	De son bâton.
	Nos sont allès trovaie les dgens d’Couédgmaîtche,
	Qu’aint pus d’âve que d’ dévôtion.
	L’syndicat, c’ment l’ Creugenat,
	De botaie feûs ât bïntôt prât.
          Derie r’dyïndyat :
	De l’âve, de l’âve,                                
	Vos en v’lèz aivoi piein l’ paiyis
	De l’âve, de l’âve,
	Vos v’lèz tus étr’ rétenis.
	Vos se v’lèz poyait laivaie les pies
È y’en veut aivoi poi d’vaint, poi drie
	De l’âve, de l’âve,
	Vos n’ richquèz pus d’ pâr l’ètpie.
						              R'graiyenè en octôbre 2020/Denis Frund
							


